கேள்வி: பிசிராந்தையார் - செய்திகள் என்பது என்ன?
பதில்: * வேங்கைப்புலியோடு போரிட்ட ஆண்யானை தன் கொம்புகளைக் கழுவாமல் நடமாடும் வழியில் தலைவன் வருவது தலைவிக்குத் துன்பம் தருகிறது அகநானூறு 308 * ஆணும் பெண்ணுமாக இணைந்து இரை தேடும் நாரை புன்னைமரத்தில் கட்டிய கூட்டில் இருக்கும் குஞ்சுகளுக்குச் சிறு சிறு மீன்களைக் கொண்டுசென்று இரையாக ஊட்டும். நற்றிணை 91 * அன்னச்சேவலே! குமரித்துறையில் அயிரைமீனை விழுங்கிவிட்டு வடமலைக்குப் பறந்து செல்லும்போது, இடையில் உறையூருக்குச் சென்று, "''பிசிராந்தையார் வளர்ப்புப் பறவை நான் (பிசிராந்தை அடியுறை) என்று சொன்னால் அரசன் கோப்பெருஞ்சோழன் உன் பேடைப்பறவை அணிந்துகொள்ள அணிகலன்கள் தருவான்''" என்கிறார். புறநானூறு 67 * பாண்டியன் அறிவுடைநம்பி குடிமக்களைக் கொடுமைப்படுத்தி அதிகமாக வரி தண்டினான். ''விளைந்த நெல்லை அறுத்து அரிசியாக்கி உணவுக் கவளமாக ஊட்டினால் அது யானைக்கு உணவாகப் பல நாட்களுக்கு வரும். நெல்வயலில் புகுந்து யானை தானே தின்றால் உண்பதைவிட அதன் கால்மிதியில் அழிவது அதிகம் அல்லவா?'' என்று உவமை மூலம் பக்குவமாக எடுத்துரைத்து மன்னனைத் திருத்தினார். புறநானூறு 184 * நேரில் காணாமலே கோப்பெருஞ்சோழன் நட்பு பூண்டார். கோப்பெருஞ்சோழன் வடக்கிருத்தல் போது அவனைக் காணவும் சென்றார். அப்போது தன் தலையில் நரை தோன்றாமல் இருப்பதற்கான காரணத்தை இவர் விளக்கும் பாடல் ஒன்று புறநானூறு வருகிறது. :யாண்டு பலவாக நரையில வாகுதல் :யாங்கா கியரென வினவுதிராயின் :மாண்டவென் மனைவியொடு மக்களும் நிரம்பினர் :யான்கண் டனையர் என் இளையர்: வேந்தனும் :அல்லவை செய்யான் காக்கும் அதனதலை :ஆன்றவிந்து அடங்கிய கொள்கைச் சான்றோர் :பலர் யான் வாழும் ஊரே புறநானூறு 191 * பாண்டிய நாட்டில் வாழ்ந்த இவர் தன் அரசன் பொத்தியார் நட்பு பூண்டுள்ள கோப்பெருஞ்சோழன் எனக் கூறுவது வியப்பாக உள்ளது புறநானூறு 212 பிசிராந்தையார் கோப்பெருஞ்சோழனுடன் சேர்ந்து வடக்கிருத்தல் உயிர் துறந்தார். இவ்விருவரும் நட்புக்கு இலக்கணமாக முன்வைக்கப்படுகின்றனர்.